3 หุ้นเดินเรือรูด! วิตกค่าระวางเรือ BDI ลด-จีนล็อกดาวน์
3 หุ้นเดินเรือ PSL-RCL-TTA ร่วง! คาดนักลงทุนขายหุ้น กังวลค่าระวางเรือ BDI ลดลง-จีนประกาศล็อกดาวน์รอบใหม่คุมโควิด-เศรษฐกิจโลกชะลอตัว ทำขนส่งทางเรือลดลง
3 หุ้นเดินเรือรูด! คาดนักลงทุนขายหุ้น วิตกค่าระวางเรือ BDI ลด-จีนล็อกดาวน์รอบใหม่คุมโควิด-เศรษฐกิจโลกชะลอตัว
31 ต.ค. 2565

ผู้สื่อข่าวรายงานว่า วันนี้ (31 ต.ค.65) ล่าสุด ณ เวลา 11:49 น. ราคาหุ้นบริษัท อาร์ ซี แอล จำกัด (มหาชน) หรือ PSL อยู่ที่ระดับ 13.50 บาท ลบ 0.40 บาท หรือ 2.88% สูงสุดที่ระดับ 13.90 บาท ต่ำสุดที่ระดับ 13.30 บาท ด้วยมูลค่าซื้อขาย 125.13 ล้านบาท
ราคาหุ้นบริษัท อาร์ ซี แอล จำกัด (มหาชน) หรือ RCL อยู่ที่ระดับ 27.50 บาท ลบ 0.75 บาท หรือ 2.65% สูงสุดที่ระดับ 28.50 บาท ต่ำสุดที่ระดับ 27 บาท ด้วยมูลค่าซื้อขาย 130.79 ล้านบาท
ราคาหุ้นบริษัท โทรีเซนไทย เอเยนต์ซีส์ จำกัด (มหาชน) หรือ TTA อยู่ที่ระดับ 7.70 บาท ลบ 0.05 บาท หรือ 0.65% สูงสุดที่ระดับ 7.80 บาท ต่ำสุดที่ระดับ 7.65 บาท ด้วยมูลค่าซื้อขาย 23.52 ล้านบาท
โดยนายกิติชาญ ศิริสุขอาชา ผู้อำนวยการอาวุโสฝ่ายวิเคราะห์หลักทรัพย์-รายย่อย บล.ซีจีเอส-ซีไอเอ็มบี (ประเทศไทย) กล่าวว่า ราคาหุ้นกลุ่มเดินเรือปรับตัวลงตามทิศทางค่าระวางเรือ (BDI) ที่ลดลงมาอย่างต่อเนื่อง จากจุดสูงสุดที่ 1,996 จุดเมื่อวันที่ 5 ต.ค.65 เนื่องจากเข้าสู่ช่วงโลว์ซีซั่นในไตรมาส 4
ประกอบกับเกิดความกังวลจีนประกาศมาตรการล็อกดาวน์รอบใหม่เพื่อควบคุมการแพร่ระบาดของโรคโควิด-19 ครอบคลุมตั้งแต่เมืองอู่ฮั่นไปจนถึงเส้นทางอุตสาหกรรมของจีนบนชายฝั่งตะวันออก ตามนโยบาย Zero Covid
ขณะเดียวกันราคาสินค้าโภคภัณฑ์ก็ปรับตัวลดลงจากความกังวลเศรษฐกิจโลกชะลอตัว ทำให้ความต้องการขนส่งทางเรือลดลงไปด้วย